text: Kant li sire ot departit sen avoir,
   Entre les povres s’en vait el renc seoir.
   Rechut l'aumosne kant il le pot avoir,
   Si en entra a Diu de tel savoir
   K’onc ne retint sen disner mie au soir,
   Ne dou soper n’ i vout tant rechevoir
   Dont el demain puist un repast avoir.
   Tant a junet ke tot le vis a noir.
   Ne fait se car gaires de sen voloir;
   A Diu siervir met grant peine por voir,
   Et nostre sire li priesta tel pooir
   K’onkes diables ne l’ pot faire encaoir.
  